Worcester F 80 Distinctiones

79 Gloria celestis

Gloria celestis habet valorem impreciabilem, decorem inestimabilem, honorem insuperabilem. De primo dicitur, 1 Cor. 2[:9]: *Oculus non vidit* et *cor,* etc. Nisi enim magni esset valoris Deus non tam care venderet eam filio suo nec amicis suis apostolis et martiribus qui vitam suam pro illa dederunt, [1] Cor. 6[:20]: *Empti estis pretio magno*.

¶ De secundo,[[1]](#footnote-1) Eccli. 43[:20]: *Pulchritudinem ejus admirabitur* sensus, etc. Si Deus tantam pulchritudinem tribuit rebus naturalibus et homo artificialibus quid faciet Deus amicis suis in fine, Matt. 6[:30]: *Si fenum agri, quod hodie est, et cras in clibanum mittitur, Deus sic vestit, quanto magis vos modice fi-*

/fol. 239va/

*dei*.

¶ De tercio, triplicem patet ex tribus. Quod electi erunt sicut reges sue voluntatis omnipotentis secundum Anselmum, Matt. 25[:33]: *Venite benedicti Patris mei*, parcipite *regnum*. Secundo, erunt quasi domini quia sicut dicitur Luc. 12[:37]: Christus *precinget se, et ministrabit illis*. Tercio, quia erunt sicut dii, Psal. [81:6]: *Ego dixi: Dii estis*. Quod quidem resultabit ex magnitudine dilecctionis ad Deum qui reformat amantem in amatum,[[2]](#footnote-2) secundum Augustinum. Et secundum Philosophum vnusquisque talis est quale habet dilectum. Ergo si terram diligis terra es, si Deum diligis Deus es.

¶ In gloria celesti est plena sacietas sine defeccione Psal. [16:15]: *Satiabor cum apparuerit gloria tua*.

¶ Secundo gracia societas sine perturbacione quia ibi formositas virginum, caritas confessorum, mansuetudo martirum, sapiencia apostolorum, vitas prophetarum, honestas patriarcharum, iuubilus angelorum, graciositas beate virginis, claritas summe trinitatis. Vnde Bernardus, O civitas celestis, mansio secura etc. Tercio iocunda perpetuitas sine teriacione, nam tunc nota in suo vigore non langescet. In sua puritate non sordescet. In suo vigore non marcescet. In sua securitate non pauescet, [1] Pet. 1[:3]: *Deus secundum suam misericordiam regeneravit nos in spem vivam*, etc.

1. secundo ] *add.* ~~est~~. [↑](#footnote-ref-1)
2. amatum ] Lambeth *corr*. amantem F 80. [↑](#footnote-ref-2)